มองภายนอกดูร้านเล็ก ๆ ข้างปั๊ม แต่เมนูมีให้เลือกเพียบเทียบกับสาขาใหญ่ที่สามกองได้เลย ทั้งขนม กินเล่น วาฟเฟิล บราวนี่ ที่เป็นคู่เคียงกับกาแฟได้อย่างดี หรือจะเมนูชาสมุนไพรหอม ๆ ก็มีให้เลือกหลายกลิ่น
ถ้าจะเป็นมื้อเช้าหรือ มื้อกลางวันก็มีเมนูทั้งจานเดียว และอาหารจานหลักมากมาย วันนี้ได้แค่แวะมาเติมน้ำตาลกับคาเฟอีน แต่เห็นโต๊ะรอบข้าง สั่งเมนูกลางวันเต็มโต๊ะกันเลยทีเดียว
ร้านเปิดตั้งแต่ 7 โมงเช้า คราวหน้าคงได้มาลองอาหารเช้าดู
บรรยากาศร้านก็ตามแบบกล้วยน้ำว้า มีมุมเก๋ ๆ ให้ถ่ายรูปและนั่งพักผ่อน พร้อมไวไฟแบบรวดเร็วทันใจ
เสียดายว่าชาสมุนไพรมาในแก้ว ไม่ได้เป็นกา อย่างที่พนักงานอธิบายตอนแรก
